ang mga insik na nakakita sa kanila, ay gumamit naman ng kanilang anyo: nangagsiupong gaya ng kung nasa sa kanilang tindahan, ang isang paay baluktot at nakataas, ang isay nakabiting kukuyakuyakoy. nagkaroon ng mga tutulan, mga kasulatan, mga expediente at ibp., ang mga kuadrilyero ay matuling nangagsipanandata upang pasimulan ang paghahamok ng magkakababayan, ang mga kura ay galak na galak, ang mga kastilay nasasayahan at ang lahat ng itoy pinagkakakitaan ng salapi, hanggang sa pinigil ng general ang kaguluhan sa pamagitan ng pag uutos na silay mangag upuang kagaya ng insik, sa dahilang ang mga itoy siyang bumabayad ng lalong malaki, kahit hindi siyang lalong katoliko. at dito nangyari ang kagipitan ng mga mestiso at naturales, na, sa dahilang makikipot ang salawal ay hindi makagaya sa insik.